Author: mochnacka
Last saved by: spano
Company: Úrad Vlády SR

ÚRAD VLÁDY SLOVENSKEJ REPUBLIKY
               sekcia vládnej legislatívy

								Na rokovanie vlády SR
								Dňa 21. januára 2004
								K materiálu č. 1032/2004
								K bodu č. 

STANOVISKO

k návrhu nariadenia vlády Slovenskej republiky, ktorým sa ustanovujú požiadavky na uvádzanie množiteľského materiálu okrasných rastlín do obehu - k novému zneniu

I.	
                                                             
Návrh nariadenia vlády Slovenskej republiky, ktorým sa ustanovujú požiadavky na uvádzanie množiteľského materiálu okrasných rastlín do obehu predkladá na rokovanie vlády Slovenskej republiky minister pôdohospodárstva Slovenskej republiky Zsolt Simon  na základe vlastnej iniciatívy.

II.

 Predložený návrh nariadenia vlády reaguje na potrebu aproximácie práva Európskych spoločenstiev a práva Európskej únie a na vykonanie článku 70 Európskej dohody o pridružení podľa § 40a zákona č. 291/1996 Z. z. o odrodách a osivách v znení zákona č. 470/2002 Z. z. Stanovujú sa ním požiadavky na vlastnosti a kvalitu určených druhov okrasných rastlín a náležitosti vedenia zoznamov popisov odrôd, ktoré neboli doposiaľ v právnom poriadku Slovenskej republiky upravené.

                                                        III.

Legislatívna rada vlády Slovenskej republiky prerokovala predmetný návrh nariadenia dňa 13. januára 2004 a odporučila vláde návrh nariadenia schváliť.
IV.

Sekcia vládnej legislatívy Úradu vlády Slovenskej republiky konštatuje, že predkladateľ zapracoval do návrhu nariadenia všetky pripomienky Legislatívnej rady vlády SR, a preto odporúča vláde SR návrh nariadenia vlády Slovenskej republiky, ktorým sa ustanovujú požiadavky na uvádzanie množiteľského materiálu okrasných rastlín do obehu schváliť v predloženom znení.

Bratislava 20. januára 2004
Vypracovala:  Daniela Mochnacká

									Štefan G r m a n
									generálny riaditeľ
   								    sekcie vládnej legislatívy